स्वामी होरें गी ज्ञान दा प्रकाश ज्ञानकोट च हासल होआ हा। उनें गी इस थाह‌‌‌्‌र कन्ने विशेश लगाς बी हा। उंदा बचपन बी इत्थें गै बीते दा हा। ज्ञानकोट च इक पुरानी हवेली बी ही। गलांदे न जे उस च 1857 ई. दी लड़ाई दा इक सेना नायक लड़ाई दे बाद छदम बेश च इत्थें आया हा। ओ इक मर‌्हटा योधा हा। जम्मू-कश्मीर सरकार नै उस लेई नकेबली थाह‌्‌र दिक्खियै ए हवेली बराई ही। ओ किश चिर गै इत्थें रेह‌्आ हा। उसदे जाने दे बाद ए हवेली बरान ही। स्वामी होरें ज्ञानकोट पुज्जने दे बाद इस हवेली गी पुटाइयै इत्थै अपने रौह‌्ने लेई इक कुटिया बनाई। उनें ज्ञानकोट इक अति सुदंर ते रमणीक बाटिका बी लुआई। अशोक ते केई दूए दुर्लभ वृक्षें गी उनें इत्थें आरोपत कीता। स्वामी होरें इस बाटिका दे अंदर इक संस्कृत पाठशाला दा आपूं संचालन कीता। स्वामी हुंदे दर्शन करने आस्तै सैकड़े-बज्झे लोक ज्ञानकोट औंदे हे। ज्ञानकोट दी बाटिका इंद्र बन दे समान ही । पर इस बाटिका दा दुरुपयोग जेलै होन लगा तां स्वामी होरें कोध च आइयै बूटे कप्पी सुट्टे ते पौधे पुट्टियै भुंञां सुट्टी दित्ते। उंदे कोध गी ग्रां दी इक बुड्ढी नै ए आखियै शांत कीता-“महाराज पैह‌्ले मेरी मुंडी बड्ढो ते फी बूटे बडढो।” बुड्ढी दे अग्गें आई जाने दे कारण ज्ञानकोट दे किश बूटे बची गे।